OpenLLM-France/wikimedia huggingface dataset:
# Borondatezko gizarte aurreikuspeneko erakunde

Borondatezko gizarte aurreikuspeneko erakundea (gaztelaniaz: Entidades de Previsión Social Voluntaria edo EPSV) irabazasmorik gabeko elkartea da. EAEn horrelako erakundeak Euskadiko Gizarte-Emendiotarako Borondatezko Erakundeen Baterakundea izeneko federazioan daude elkartuta, zein Prebisio Sozialeko Erakundeen Legearen babesean eratu baitzen.
Federazio horrek pentsio osagarriak eskaintzen dituzten ia EPSV guztiak biltzen ditu eta, orobat, bestelako babes sozialak eskaintzen dituzten beste batzuk. EPSV federatuek EAEko langileen erdien baino gehiagoren ekarpenak jasotzen dituzte, 10.000 milioi euroko ondarea daukate eta dagoeneko 300 milioi euroko prestazioak pagatzen dituzte. Nafarroan ere badira antzeko elkarteak.
Horrelako prestazioak eman ditzakete EPSVek:
* Pentsio aldi batekoak edo biziartekoak, erretiroagatik, bazkidearen heriotzagatik edo lanerako ezintasunagatik.
* Prestazio bakarrak edo aldi batekoak bazkideei edo onuradunei -hala badagokie-, langabeziagatik, zahartzaroagatik, heriotzagatik, ezintasun iraunkorragatik...
* Asistentzia sanitarioa.
* Etxebizitzako kalteak, laneko tresnak eta abar konpontzeko dirua...
Ez dago mugarik bazkide izateko eta eskubide eta betebehar berak dituzte.

## Erreferentziak

* ↑ CC-BY-SA http://www.argia.com/argia-astekaria/1994/zer-da-epsv Argia, 2005-05-29

## Kanpo estekak

* Datuak: Q55964662
# Boromir Gondorrekoa

Boromir Gondorrekoa, Denethor I.aren semea, Gondorreko hamaikagarren seneskal erregeordea izan zen. Minas Tirithen jaio zen, Eguzkiaren Hirugarren Aroko 2410. urtean, eta, Gondorreko gobernua hartu zuen 2477an, bere aita hil ondoren.
Gondorreko kapitain handi bat izan zen, bere aitaren gobernualdian, Mordorreko orkoek, 2475ean Osgiliath hartu zutenean, berak, orkoak garaitu eta, Anorien babesteko zubiak suntsitu zituzten tropak gidatu baitzituen.
Gudu horretan, Morguleko arma baten zauri bat jaso zuen, hainbeste ahuldu zuena, bere seneskaltza hasi ondoren, soilik 12 urtez gobernatu ahal izan zuela, Eguzkiaren Hirugarren Aroko 2489an hilez. Bere seme Zirion izan zen bere oinordekoa.
Eraztunen Elkartearen partaide izan zen Boromirrek, Denethor II.a seneskalaren semeak, bere izena, kapitain handi honengandik hartu zuen, berau bezain ausarta zena.

## Kanpo estekak

* Datuak: Q3642707
# Boron (Kalifornia)

Boron Ameriketako Estatu Batuetako erroldak esleitutako leku bat da. Kern konderrian kokatuta dago, Kalifornia estatuan. 2.086 biztanle ditu, 35,796176 kilometro koadroko azaleran banatuta.

## Ikus, gainera

* Kern konderria

## Kanpo estekak

* Datuak: Q1965078
* Multimedia: Boron, California / Q1965078
# Blas Cantó

Blas Cantó Moreno (Ricote, 1991ko urriaren 26a) espainiar abeslaria da. Auryn taldeko kide bezala egin zen entzutetsu. 2017an bakarlari bezala ekin zuen. 2018an "Él no soy yo" abestiarekin lortutako entzuteari esker Espainian platino agiria ziurtatu zuen. 2021eko Eurovision Abesti Lehiaketan Espainia ordezkatu zuen.

## Diskografia (Albumak)
### Auryn taldeko kide bezala

* Endless Road, 7058 (2011)
* Anti-Heroes (2013)
* Circus Avenue (2014)
* Ghost Town (2015)

### Bakarlari bezala

* Complicado (2018)
* Datuak: Q4925264
* Multimedia: Blas Cantó / Q4925264
# Blarney harria

Blarney harria (ingelesez Blarney Stone eta irlanderaz Cloch na Blarnan), modu herrikoian Etorriaren harria ezizenez ezagutua, Irlandako hego-mendebaldeko Cork konderrian dagoen Blarneyko gazteluan kokatzen den harri urdin bloke bat da. Gaztelu hau Cork hiritik 8 bat kilometrotara dago.
Kondairaren arabera, harri hau musukatzen duen edozeinek etorriaren dohaina bereganatu ohi du. Harria, berez, 1446an gazteluaren Ohorezko Dorrean ezarri zen. Bestalde, kondaira honek berak dioenez Scone harriaren zati izan zen.

## Iruditegia

* Blarney harria musukatuz.
* Blarney harria behealdetik ikusita.

## Ikus gainera

* Blarneyko gaztelua

## Kanpo estekak

* Blarney gazteluaren webgunea (Ingelesez) (Frantsesez) (Alemanez) (Gaztelaniaz) (Italieraz)
* Datuak: Q2369564
* Multimedia: Blarney Stone / Q2369564
# Blas Alexandre Lezaeta

Blas Alexandre Lezaeta Zabala, gaztelaniaz Blas Alexandre de Lezaeta y Zabala, (Betelu, Nafarroa, 1597ko otsailaren 10a - Zaragoza, 1647ko urriaren 19a) elizgizon, Orreagako kolegiataren priore, Iruñeako apezpikua eta inkisidorea izan zen.

## Biografia

Beteluko Albirena etxean edo Alexandrorenan jaio zen. Gurasoak Martin Ruiz Lezaeta eta Maria Zabala ziren. Alexandre izena etxearen izenetik zetorkion. Beteluko San Pedro elizan batailatu zuten. 1641an Nafarroako Gorteek Filipe IV.a Espainiakoari artzapezpiku izendatzea eskatu zioten. Aragoiko inkisidorea izendatu zuten ere bai. Nafarroan ez zegoen inkisidorerik baina, beharrezkoa zenean, Aragoikoa edo Logroñokoa eskua hartzen zuen. 1647an Orreagako kolegiataren priore eta Iruñeko artzapezpiku izendatu zuten. Urte berean Zaragozako Aljaferia jauregian hil zen. Hil zenean Toledoko inkisidore izateko proposatua zegoen.
Bitxikeria bezala, Lezeak esklabu bat zuen, Juan Blay.

## Erreferentziak

* ↑ http://www.betelu.eus/es/betelu/
* 1 2 Pérez, Vidal. (de Villarreal). Testamento de Don Blas Alexandre de Lezaeta, (1597-1647). .

## Kanpo estekak

* (Gaztelaniaz):Beteluko leinuak.
* (Gaztelaniaz):Blas Lezaetaren testamentua.
* Datuak: Q61974764
# Blas Domingo López

Blas Domingo López López de Torre (Langraiz Oka, 1781eko otsailaren 3a – Gasteiz, 1861eko abenduaren 23a) arabar politikaria izan zen.
Oñatiko Unibertsitatean lizentziatu ondoren, abokatu gisa lan egin zuen Gasteizen. 1814an Arabako ahaldun izendatu zuten. Gero diputatu eta Gasteizko alkatea izan zen. 1827an Insurrección para la defensa de los Fueros, Franquezas y Privilegios, Buenos usos y costumbres de la Muy Noble y Muy Leal Provincia de Álava argitaratu zuen.
Gasteizko alkate izan zen 1843tik 1844ko erdira arte.

## Erreferentziak

* ↑ Fernández Sebastián, Javier. (2002). Periodismo, liberalismo y fuerismo. in: Los liberales: fuerismo y liberalismo en el País Vasco (1808-1876). Fundación Sancho el Sabio, 337-372 or. ISBN 8493190012..
* ↑ (Gaztelaniaz) «López, Blas Domingo» Auñamendi Eusko Ikaskuntza (Noiz kontsultatua: 2024-03-29).
* ↑ (Gaztelaniaz) «Blas Domingo López López de Torre» Real Academia de la Historia (Noiz kontsultatua: 2024-03-29).

## Kanpo estekak

* Datuak: Q28966668
# Blas Garay

Blas Manuel Garay Argaña (Asunción, 1873ko otsailaren 3a – ibid., 1899ko abenduaren 19a) paraguaiar idazlea eta kazetaria izan zen.

## Biografia

1873an jaio zen (Paraguai). Bere gurasoak Vicente Garay eta Constancia Argaña de Garay ziren. Garayk bi anaia zituen: Eugenio Alejandrino eta Juan Jorge. Hirurak idazleak ziren. Eugenio Alejandrinok parte hartze bikaina izango zuen gero Chacoko Gerran .
Batxilergoa amaitu ondoren, Garayk Zuzenbide eta Gizarte Zientzietako unibertsitate ikasketak burutu zituen. Kazetaritzako lehen urratsak Colegio Nacionalean hasi zituen.
23 urte baino ez dituenean abokatu gisa lizentziatu zen. Juan Bautista Egusquiza presidenteak Europarako misio diplomatiko bat agindu zion, nahiz eta bere helburu zehatza Garayk Sevillako Artxiboan ikertzea izan zen Paraguaik Chaco Boreal-aren jabetza egiaztatzen duten titulu, ziurtagiri, xedapen eta mapekin zerikusia zuen guztia. Bidaia egin aurretik, Garay María Antonia Valdovinosekin ezkondu zen, eta bi seme-alaba izango zituzten: Blas Garay Valdovinos, Manuel Gondra presidentearen idazkari partikularra izan zena, eta Juan Manuel Garay (hil osteko semea), koronel mailara iritsiko zena. Chacoko Gerran Paraguaiko Armadako Estatu Nagusiko burua izan zen, orduko José Félix Estigarribia jeneralaren agindupean.
Garay-k Espainian 1897an genero historikoko lau lan argitaratu zituen: Compendio de la Historia del Paraguay, El comunismo de las misiones, La revolución de la Independencia del Paraguay eta Breve Resumen de la Historia del Paraguay. Kopista eta ikertzaile gisa egindako lanari esker, gaur egun "Garay Bilduma" Artxibo Nazionalean dauden milaka dokumentu aztertzeko aukera izan zuen.
Espainiatik bueltan, 1898an, Garayk La Prensa egunkaria sortu zuen.

## Kanpo estekak

* Datuak: Q5730050
# Blarneyko gaztelua

Blarneyko Gaztelua (irlanderaz Caisleán na Blarnan eta ingelesez Blarney Castle) Blarney udalerrian dagoen erdi aroko gotorleku bat da, Irlandako hego-mendebaldeko Cork Konderrian dagoeen izen ebrdineko Blarney udalerrian. Martin ibaiaren bazter-bazterrean.
Gaztelua XIII. mendearen hasieran eraiki zen, 1446an suntsitua, eta Munstergo erregea zen Dermot McCarthyk berreraikia. Zati batean suntsitua dago, omenezko dorrea eta zenbait gela besterik gelditzen direlarik. Goikaldean Etorriaren harria edo Blarney harria kokatzen da. Bisitariek hutsean exekituta daudelarik harri ospetsu honen behealdea musukatu behar dute eta honela hitz-jarioaren edo ele-edertasunaren dohaia jasoko dute.
Gaztelu honen inguruan lorategi ederrak daude, hauetan Druid's Circle ("Druiden Zirkulua"), Witch's Cave ("Sorginaren Leizea") eta Wishing Steps ("Desioen Harmailak") gune interesgarriak topa daitezkelarik. Hemendik hurbil Blarney House deritzon etxea dago, 1874an berritutako eskoziar erako etxalekua eta XV. mendetik aurrera Colthurst familiaren egoitza dena.

## Iruditegia

* Airetik ikusitako gaztelua eta lorategien ikuspegia
* Blarneyko harria edo Blarney Stone ospetsua musukatuz
* Blarney Etxea edo Blarney House
* Gazteluko lorategiko Wishing Steps edo Desioen Harmailak direlakoak
* The Fairy Glade edo Maitagarriaren Agerrunea
* Sakrifizioen Aldarea
* The Rock Close deritzon harria

## Ikus gainera

* Blarney harria

## Kanpo estekak

* Blarneyko Gazteluaren Webgune Ofiziala
* Blarneyko Gazteluaren hiztoria
* Datuak: Q881739
* Multimedia: Blarney Castle / Q881739
# Braidfauld

Braidfauld, Eskoziako Glasgow hiriaren ekialdean dagoen auzo bat da.

## Kanpo estekak

* Datuak: Q4955658
# Braies

Braies (alemanez: Prags) Italiako udalerri bat da. Bozen-Hego Tirolgo probintzia autonomoan kokatuta dago, Trentino-Adige Garaia eskualdean. 683 biztanle ditu, 90,25 kilometro koadroko azaleran banatuta.

## Mugakideak

Braiesek honako udalerri hauekin egiten du muga:
Cortina d'Ampezzo Toblach Marebbe Monguelfo-Tesido Olang Niederdorf

## Kanpo estekak

* Datuak: Q375618
* Multimedia: Prags / Q375618
# Braidwood (Hegoaldeko Lanarkshire)

Braidwood, Eskoziako udalerri txiki bat da, Hegoaldeko Lanarkshire konderrian, eta Carluke udalerritik hurbil.

## Kanpo estekak

* Datuak: Q4955667
* Multimedia: Braidwood, South Lanarkshire / Q4955667
# Braidwood (Illinois)

Braidwood Illinoiseko hiri bat da. Will konderrian kokatua dago. 2010ean 6.191 biztanle zituen, 11,86 kilometro koadrotan banatuta.

## Ikus, gainera

* Will konderria

## Kanpo estekak

* Datuak: Q578603
* Multimedia: Braidwood, Illinois / Q578603
# Braillans

Braillans Frantziako udalerria da, Doubs departamenduan dagoena, Franche-Comté eskualdean. 2013an 166 biztanle zituen.

## Demografia
### Biztanleria

2007an Braillans udalerrian erroldatutako biztanleak 132 ziren. Familiak 52 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren, 20 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 52 etxebizitza zeuden, 49 familiaren etxebizitza nagusia ziren, 1 bigarren erresidentzia bat zen eta 2 hutsik zeuden. 48 etxeak ziren eta 4 apartamentuak ziren. 49 etxebizitza nagusietatik 46 bere jabearen bizilekua ziren, 2 alokairuan okupaturik zeuden eta 1 doan lagata zegoen; 2 etxek hitu gela zituzten, 7 etxek lau zituzten eta 40 etxek bost zituzten. 47 etxek euren parking plaza propioa zuten azpian. 17 etxetan ibilgailu bat zegoen eta 30 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Braillans udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 4 | 60-64 | 4 |
| 4 | 55-59 | 4 |
| 8 | 50-54 | 8 |
| 0 | 45-49 | 0 |
| 4 | 40-44 | 4 |
| 8 | 35-39 | 0 |
| 0 | 30-34 | 0 |
| 4 | 25-29 | 4 |
| 0 | 20-24 | 4 |
| 8 | 15-19 | 4 |
| 0 | 10-14 | 4 |
| 0 | 5-9 | 4 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 85 ziren, horien artean 67 aktiboak ziren eta 18 inaktiboak ziren. 67 pertsona aktiboetatik 66 lanean zeuden (35 gizon eta 31 emakume) eta 1 langabezian (1 emakume eta 1 emakume). 18 pertsona inaktiboetatik 10 erretiraturik zeuden, 5 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 3 eraikuntza enpresak ziren eta 1 ostalaritza eta jatetxe enpresa zen.
2009an zeuden norbanakoentzako 4 zerbitzu publikoetatik, 1 igeltseroa zen, 2 margolariak eta 1 jatetxe.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q653762
* Multimedia: Braillans / Q653762
# Cain udalerria, Fountain konderria (Indiana)

Cain udalerria Ameriketako Estatu Batuetako Indiana estatuko udalerri bat da, Fountain konderrian. Azken zentsuaren arabera 1.112 biztanle zituen, 39.96 milia karratu (103.5 km$^2$) eremuan.

## Ekonomia

2020ko zentsuaren arabera, Cain udalerriak 359 etxebizitza zeuden. Per capita diru-sarrerak 31.014 estatubatuar dolar ziren.

## Kanpo estekak

* Datuak: Q5017592
# Caio (Carmarthenshire)

Caio edota Caeo, Galesko udalerri bat da, Carmarthenshire konderrian. A482 errepidean dago, Llandovery eta Lampeter udalerrien artean, Dolaucothi Urre Meatzeetatik hurbil.

## Kanpo estekak

* Datuak: Q3404900
* Multimedia: Caio, Carmarthenshire / Q3404900
# Cainsville (Missouri)

Cainsville Missourieko hiri bat da. Harrison konderrian kokatua dago. 2010ean 290 biztanle zituen, 3,55 kilometro koadrotan banatuta.

## Ikus, gainera

* Harrison konderria

## Kanpo estekak

* Datuak: Q967504
# Caio Balsamo Gardim

Caio Balsamo Gardim (1992ko abenduaren 21a - ) Brasilgo futbolaria da.
Hainbat futbol taldetan jokatu du, esaterako Blaublitz Akita.

## Kanpo loturak

* (Japonieraz) J.League Data Site
* Datuak: Q22126406
# Caines

Caines (alemanez: Kuens) Italiako udalerri bat da. Bozen-Hego Tirolgo probintzia autonomoan kokatuta dago, Trentino-Adige Garaia eskualdean. 386 biztanle ditu, 1,63 kilometro koadroko azaleran banatuta.

## Mugakideak

Caines/Kuensek honako udalerri hauekin egiten du muga:
Riffian Schenna Tirol

## Kanpo estekak

* Datuak: Q376618
* Multimedia: Kuens / Q376618
# Caino

Caino Italiako udalerri bat da. Bresciako probintzian kokatuta dago, Lombardia eskualdean. 2.157 biztanle ditu, 17,31 kilometro koadroko azaleran banatuta.

## Mugakideak

Cainok honako udalerri hauekin egiten du muga:
Agnosine Lumezzane Nave Serle Vallio Terme

## Kanpo estekak

* Datuak: Q103693
* Multimedia: Caino / Q103693
# Cainoceras

Cainoceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko goiko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12255589
# Caan (Alemania)

Caan Alemaniako udalerria da. Renania-Palatinatua estatuan kokatuta dago, [[Westerwald barrutia|Westerwald]] barrutian. 2014an 707 biztanle zituen 3,44 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q694333
* Multimedia: Caan (Westerwald) / Q694333
# Caacupé

Caacupé Paraguaiko udalerri bat da, Cordillerako departamenduan kokatua. 2017ko estimazioen arabera 55230 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q135959
* Multimedia: Caacupé / Q135959
# Caamouco (Ares)

San Vicente de Caamouco, Espainiako Galizia autonomia erkidegoko Ares udalerrian dagoen parrokia bat da, Coruñako probintzian. 2018an 757 biztanle zituen.
* Datuak: Q3398019
* Multimedia: Caamouco, Ares / Q3398019
# Caaguazúko departamendua

Caaguazúko departamendua (gaztelaniaz: Departamento de Caaguazú) Paraguaiko hamazazpi departamenduetako bat da. Coronel Oviedo hiriburua eta Caaguazú hiririk populatuena ditu.

## Banaketa administratiboa

Departamendua hamabi barrutitan banatuta dago:
| | Zbk. | Barrutia | Biz. | Zbk. | Barrutia | Biz. |
| | 1 | Caaguazú | 122 477 | 12 | Raúl Arsenio Oviedo | 17 025 |
| | 2 | Carayaó | 15 871 | 13 | Regimiento de Infantería Tres Corrales | 9398 |
| | 3 | Coronel Oviedo | 117 514 | 14 | Repatriación | 33 214 |
| | 4 | Doctor Cecilio Báez | 7837 | 15 | San Joaquín | 17 861 |
| | 5 | Doctor Juan Eulogio Estigarribia | 36 840 | 16 | San José de los Arroyos | 19 557 |
| | 6 | Doctor Juan Manuel Frutos | 24 352 | 17 | Santa Rosa del Mbutuy | 12 971 |
| | 7 | José Domingo Ocampos | 11 150 | 18 | Simón Bolívar | 6221 |
| | 8 | La Pastora | 5893 | 19 | Tembiaporá | 14 549 |
| | 9 | Mariscal Francisco Solano López | 7010 | 20 | Tres de Febrero | 10 005 |
| | 10 | Nueva Londres | 4981 | 21 | Vaquería | 11 816 |
| | 11 | Nueva Toledo | 5041 | 22 | Yhú | 34 922 |
| Biztanleria (2017ko est.) ||||||||||

## Erreferentziak

* ↑ DGEEC. Proyección de la población por sexo y edad, según distrito. Revisión 2015. (Noiz kontsultatua: 2017ko urriaren 9an).

## Kanpo estekak

* Datuak: Q880399
* Multimedia: Caaguazú Department / Q880399
# Caapiranga

Caapiranga Brasilgo udalerri bat da, Amazonaseko estatuan kokatua. 13.473 biztanle ditu 9.456,618 km²ko eremuan.

## Ikus, gainera

* Amazonaseko estatua

## Kanpo estekak

* Datuak: Q945469
* Multimedia: Caapiranga / Q945469
# Ca n'Oliveresko geltokia

Ca n'Oliveres Bartzelonako tranbiaren geltoki bat da, Esplugues de Llobregat udalerrian dago.
Geltokia 2004n inauguratu zen.
# Caaporã

Caaporã Brasilgo udalerri bat da, Paraíba estatuan kokatua. 21.193 biztanle ditu 150,168 km²ko eremuan.

## Ikus, gainera

* Paraíba

## Kanpo estekak

* Datuak: Q1816118
* Multimedia: Caaporã / Q1816118
# Caaguazú

Caaguazú Paraguaiko udalerri bat da, Caaguazúko departamenduan kokatua. 977,64 km²ko azalera du eta 2017ko estimazioen arabera 122477 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q858120
* Multimedia: Caaguazú / Q858120
# Boisset (Hérault)

Boisset Okzitaniako udalerri bat da. Administratiboki Frantziako Hérault departamenduan dago, Okzitania eskualdean. 2013an 27 biztanle zituen.

## Demografia
### Biztanleria

2007an Boisset udalerrian erroldatutako biztanleak 27 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren, 4 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 38 etxebizitza zeuden, 13 familiaren etxebizitza nagusia ziren, 24 bigarren erresidentzia ziren eta 1 hutsik zegoen. 35 etxeak ziren eta 2 apartamentuak ziren. 13 etxebizitza nagusietatik 10 bere jabearen bizilekua ziren, 2 alokairuan okupaturik zeuden eta 1 doan lagata zegoen; 3 etxek hitu gela zituzten, 6 etxek lau zituzten eta 4 etxek bost zituzten. 8 etxek euren parking plaza propioa zuten azpian. 7 etxetan ibilgailu bat zegoen eta 6 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Boisset udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 4 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 4 |
| 0 | 40-44 | 0 |
| 0 | 35-39 | 0 |
| 8 | 30-34 | 0 |
| 4 | 25-29 | 8 |
| 0 | 20-24 | 0 |
| 0 | 15-19 | 0 |
| 0 | 10-14 | 4 |
| 0 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 21 ziren, horien artean 12 aktiboak ziren eta 9 inaktiboak ziren. 12 pertsona aktiboetatik 5 lanean zeuden (3 gizon eta 2 emakume) eta 7 langabezian zeuden (2 gizon eta 5 emakume). 9 pertsona inaktiboetatik 6 erretiraturik zeuden eta 3 "bestelako inaktibo" gisa sailkaturik zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q595989
* Multimedia: Boisset (Hérault) / Q595989